જેના પગલે વડોદરા મ્યુનિસીપલ કોર્પોરેશનના આરોગ્ય વિભાગ અને નેશનલ એસોસિએશન ઓફ સ્ટીટ ફૂડ વેન્ડરના સંયુક્ત ઉપક્રમે સ્વચ્છતાના પાઠ ભણાવવાની પાઠશાળાનું આયોજન કરવામાં આવ્યુ હતુ. દિવાળીપુરા અતિથીગૃહ ખાતે સ્ટ્રીટ વેન્ડરોને બોલાવવામાં આવ્યા હતા. જેમાં છસ્સોથી વધુ સ્ટ્રીટ વેન્ડરો હાજર રહ્યા હતા. જેમાં પાણી-પુરી સહિત અન્ય ખાણી-પીણીનો વ્યવસાય કરતા સ્ટ્રીટ વેન્ડરોનો સમાવેશ થયો હતો. હાજર રહેલા સ્ટ્રીટ વેન્ડરોને ફૂડ સેફ્ટી એન્ડ સ્ટાન્ડર્ડ એક્ટ મુજબ સ્વચ્છતાના પાઠ ભણાવવામાં આવ્યા હતા. ખાણી-પીણીની ચિજવસ્તુઓના સ્થળ સ્વચ્છ રાખવા અને ખાણી-પીણીની ચિજવસ્તુઓમાં ગુણવત્તાયુક્ત સામાન વાપરવા ઉપર ખાસ ભાર મુકવામાં આવ્યો હતો.